separació archivos - Quantum Psicologia\n5 febrero, 2021 16 noviembre, 2020 por esteve\nEstereotips, prejudicis i fakes sobre deixar-ho amb la parella\nEn una cultura on el matrimoni ha estat històricament un sagrament vitalici, és inevitable anar-se construint una idea del que significa la separació, encara que sigui per oposició a la idea que tenim d’unió, de parella, de l’amor i les relacions.\nPer tant, TOTS tenim prejudicis sobre la separació, el divorci i la ruptura. La qüestió és reconèixer quines són aquestes idees que hi hem anat associant de manera automàtica i plantejar-nos si s’emmotllen a la realitat del món on vivim. Spoiler: no ho fan. Almenys la majoria que he anat trobant.\n– La separació és el final de l’amor\nSi les parelles s’uneixen per amor, i aquest és l’ingredient essencial de qualsevol relació “L’amor ho pot tot,” “All you need is love.” Llavors, és normal que veiem la ruptura com la desaparició de tot afecte i sentiments existents. La llàstima és que aquestes frases tan boniques no aguantin el pes de la realitat.\nNo cal ser terapeuta de parella per veure que hi ha molts motius per emparellar-se i desaparellar-se; i que sovint, tal com desenvolupa el pare de la psicologia cognitiva Aaron Beck en el seu llibre homònim: amb l’amor no n’hi ha prou.*\nBeck, A. T. (1988). Love is never enough. Harper & Row.\nA vegades es pren la decisió de separar-se precisament per amor: per amor a un mateix, per amor als fills i per què no, per amor a la parella. Perquè potser aquesta és la decisió que aporta a l’altre el benestar més gran.\n– Separar-se és fracassar\nSeparar-se és una solució. A vegades la millor solució a matrimonis que ens resten satisfacció i plenitud.\nSeria absurd no admetre que hi ha un projecte de parella que acaba amb la separació. Que moltes vegades és indesitjada i difícil de gestionar, però per què la connotació negativa i pejorativa cap a un mateix?\nSi el resultat de la separació fos sempre negatiu, ningú ho faria. No solem prendre decisions equivocades expressament i precisament separar-se és una decisió molt difícil de prendre. De fet, és més difícil separar-se que no fer-ho.\nHe estat temptat a escriure que “fracassa la parella, però guanya l’individu,” però és que moltes vegades, hi ha parelles on la separació és el millor que els podria passar. Parelles tòxiques i enverinades. Parelles violentes i abusives. Parelles buides i infelices. ¿Acabar amb segons quin tipus de relació de parella es pot considerar realment un fracàs?\nA vegades, el fracàs és seguir en la relació.\n– Separar-se perjudica els fills\nSeparar-se té conseqüències pels fills, però no fer-ho també.\nQuan l’excusa es vesteix d’altruisme “No em separo pels fills” és molt difícil de rebatre, ja que per a molts no hi ha major bondat que fer el bé pels qui estimes. És un argument tan sòlid que correm el perill de creure’l sense qüestionar-lo, i a més és l’excusa perfecta per evitar el canvi. D’alguna manera em recorda als qui diuen que poden deixar de fumar quan vulguin, però no ho fan perquè ara no volen.\nEl perill pels fills no és separar-se, si no la manera en què es gestiona aquesta separació.\nSeparats o no, el que és clarament perjudicial per als fills és un ambient hostil i violent, on no hi ha acords de convivència i on els diferents membres del seu entorn estan cansats, insatisfets i mal humorats.\n– S’ha superat una separació quan s’oblida l’ex\nLes coses que han estat importants a la vida no s’obliden i normalment com més ens esforcem per suprimir aquelles persones i esdeveniments traumàtics, amb més força embat el record.\nEn el futur hi haurà detalls, llocs i moments que activaran memòries del que hem viscut; i per descomptat aquelles parelles que comparteixen hipoteca, amics i sobretot fills en comú amb una exparella, hauran de fer un important esforç d’integració.\nSuperar mai és oblidar, si no aprendre a viure amb el nostre passat de manera sana i equilibrada.\nCategorías Parella Etiquetas Amor, divorci, separació\nAJUDANT ALS FILLS I FILLES EN LES SEPARACIONS DELS PARES\n7 abril, 2020 1 diciembre, 2014 por Soledad Calle\nMilers de nens i nenes s’enfronten cada any a situacions de separació i divorci entre els seus pares. Pels adults és una situació estressant, en la que han d’afrontar nombrosos canvis i és important que tinguin en compte també als seus fills i filles, el que significa per ells, i les seves necessitats. És fàcil que aquesta situació pugui desbordar a la persona adulta, i per aquest motiu resulta més necessari comptar amb suport, professional i no professional, per tal de mantenir l’equilibri en un moment turbulent. No busqui el suport dels seus fills i filles, tot hi que aquests es mostrin disposats a oferir-lo.\nEls conflictes i les diferencies entre els adults, que abans s’estimaven, formen part del procés. Molts adults aconsegueixen resoldre i arribar a acords acceptables per ambdues parts, altres, mantenen els conflictes tot hi la separació.\nCom gestionen els pares i mares separats els vincles entre ells i els seus fills i filles?\nIntentarem descriure alguna de les situacions en les que ens podem trobar, tenint en compte que les separacions i divorcis són situacions difícils per els adults, i per aquest motiu han de ser més conscients d’elles per no afectar més del compte a persones encara més vulnerables:\nEls que intenten que el fill o filla es posicioni al seu favor: Per tal d’aconseguir-ho no dubten en compartir confidències, llençar crítiques i desvaloracions sobre l’altre part, en desqualificar-la. Això resulta devastador per els fills i filles, fins i tot per aquells que es mostren disposats a assumir el paper de confident, encara que hi hagi motius per fer-ho. Són mares i pares que es senten sols, insegurs, dolguts per el que ha pogut passar i busquen aliats en els seus fills. Poden arribar a “castigar-los” amb l’indiferència, el desinterès o l’enuig quan mostren sentiments d’amor per la persona que ara s’ha convertit amb “l’enemic”. Cal tenir present que això és un tema de persones adultes i ha de ser compartit amb altres persones adultes. El ressentiment i la negativitat contra l’altre, expressat als fills i filles, ÚNICAMENT ELS PERJUDICA.\nEls que depositen la seva responsabilitat en els seus fills i filles, situant-los en el rol de mediador: En aquests casos, els adults renyen, es barallen i discuteixen davant els seus fills/es, o els utilitzen en les seves disputes legals. Els fills i filles en aquesta situació es veuen abocats a dilemes de traïció i lleialtat entre els seus progenitors, amb un ELEVAT GRAU DE PATIMENT. Els nens i nenes que els seus pares mantenen relacions plenes d’hostilitat i ressentiment solen tenir problemes emocionals que duren més enllà de l’infància És important que siguin els adults els que prenguin les decisions pertinents en comptes de depositar-les en els seus fills i filles.\nEls adults que utilitzen els seus fills/es de missatgers: Són progenitors que tenen una comunicació molt deficient entre ells i utilitzen els fills/es per fer arribar missatges a l’altre part, “digues-li a la teva mare…” o “pregunta-li al teu pare…”. Aquesta és una responsabilitat que no els hi pertoca. Si resulta difícil parlar amb la ex-parella, s’han de trobar altres solucions, com per exemple els professionals de la mediació.\nEls adults que intenten “compensar-los”: Els adults implicats en una separació poden sentir-se culpables i intentar restaurar aquesta culpabilitat amb accions inapropiades, com comprar-li coses constantment, malcriar-los permetent que incompleixin les normes o límits establerts, etc. Hi han adults als que els costa tolerar i acompanyar en el dolor i per aquest motiu busquen estratègies d’evitació i distracció. No obstant, que el seu fill o la seva filla faci i desfaci al seu gust no és el que més li convé. Tanmateix, aquest plantejament acostuma a provocar conseqüències negatives en quan es vol recuperar l’autoritat quan es restableix certa normalitat.\nEls que pateixen de gelosia i enveja davant la relació entre els seus fills/es amb la seva ex-parella: Recordi que ningú pot substituir-lo en la vida dels seus fills/es, el seu paper és fonamental en el seu creixement com a persona, i és molt important per ells que tots dos progenitors estiguin involucrats en la seva educació i desenvolupament. Els nens i nenes poden manifestar més afecte a un dels dos, no s’ho prengui com una cosa personal, no és quelcom “contra seu”. Procuri comprendre i respectar les necessitats dels seus fills/es en aquest moment.\nQuè poden fer els adults implicats en un procés de separació?\nBusqui ajuda per acceptar i afrontar els seus propis sentiments. Ser conscient dels nostres sentiments és el primer pas per no reaccionar davant d’ells de forma impulsiva, i per no involucrar a altres persones, en aquest cas, als fills/es.\nTingui paciència amb un mateix i amb els seus fills i filles durant el procés. L’adaptació als canvis no segueix el mateix ritme per a tots\nAprengui a reconèixer les senyals d’estres en un mateix i en els seus fills, entenent que és natural en aquestes situacions de pèrdua i canvis, i busqui les maneres més adequades per gestionar-ho.\nMantingui la seva vida quotidiana, és la millor manera de que, tot hi que tot canviï, res hagi canviat.\nCategorías Coaching, Parella, Psicologia Etiquetas Fills, pares, Psicologia, separació


Victòria còmoda en l'últim partit a Indonèsia (8-0)\nEls blaugranes han aconseguit el Trofeu 'Catalunya Cup' disputat a Jakarta en derrotar l'Electric Cosmo PLN per 8 a 0 Saad, Ferrao i Lin, amb dos gols, i Bateria i Aicardo, amb un, han estat els golejadors del partit\nDesprés de la victòria en l'amistós de dissabte contra el Port Authority, el FC Barcelona s’ha adjudicat aquest diumenge el Trofeu Catalunya Cup en l'últim partit a Jakarta. Un matx en què el conjunt blaugrana ha aconseguit una contundent victòria davant l’Electric Cosmo PLN indonesi i en el qual ha comptat amb el suport de la Penya Barcelonista IndoBarça, que ha animat sense parar des d'una hora abans del partit en un pavelló en el qual s’ha viscut un gran ambient.\nEls homes de Marc Carmona han aconseguit la seva tercera golejada a la gira asiàtica després de derrotar per 8 a 0 l'equip indonesi en un bon partit que els blaugranes han dominat des del primer minut i en què amb prou feines s’han vist inquietats per un equip que només ha xutat una vegada a porteria. Els indonesis, amb una defensa molt tancada, han impedit que els blaugranes s'emportessin el partit per més avantatge. El matx ha servit també perquè tots els jugadors disposessin de minuts, i perquè Marc Carmona continués amb la posada a punt de l'equip per als primers compromisos oficials.\nL'equip continua millorant en defensa, i una bona prova d'això és el resultat. Davant l'Electric, el Barça ha aconseguit acabar amb la seva porteria a zero en un partit en què els gols blaugranes han estat molt repartits. Saad ha estat l'encarregat d'obrir el marcador amb la primera de les seves dues dianes. Ferrao i Lin, amb dos gols cadascun, i Bateria i Aicardo han estat els encarregats de completar el resultat final.


L'ACA transvassarà 0,8 hectòmetres cúbics més del previst de Siurana | delCamp.cat Reus\nL'ACA transvasarà 0,7 hectòmetres cúbics més del previst de Siurana a Riudecanyes\nMalgrat les protestes d'ecologistes i societat civil, la Generalitat autoritza ampliar el volum d'aigua pactat fa dos mesos\nper Jordi Olària 05/07/2018 12:19 | Actualitzat a 05/07/2018 18:38\nEl pantà de Siurana, en una imatge d'arxiu | Clàudia Bonet\nAquest dijous al matí s'ha celebrat una comissió extraordinària de desembassament del Pantà de Riudecanyes. S'hi ha acordat transvasar 0,71 hectòmetres cúbics més del que es va establir el mes d'abril des del pantà de Siurana al de Riudecanyes. Segons fonts de la comissió, les pluges de la primavera haurien incrementat les reserves de l'embassament del Priorat en 1,3 hectòmetres cúbics més del que s'esperava i, amb aquesta premissa, quan acabi la campanya de reg s'hauran desviat 2,5 hectòmetres cúbics d'un pantà a l'altre en lloc dels 1,79 previstos fa poc més de dos mesos. Tant el Gepec com Prioritat consideren que és una decisió nefasta que no fa més que incrementar una situació que ja consideraven greu.\nOposició al transvasament\nEntitats com Gepec han mostrat, reiteradament, la seva oposició al desviament d'aigua del pantà de Siurana al de Riudecanyes. La setmana passada, quan es duia a terme el primer transvasament acordat, van convocar un acte de protesta a l'assut que en deriva l'aigua. Consideren «una salvatjada» la decisió presa avui i, de fet, el seu ha estat l'únic vot contrari a l'acord de la comissió.\nL'entitat que impulsa, des de la societat civil, la candidatura del Priorat a Patrimoni Mundial de la Humanitat de la UNESCO, considera que és una decisió «nefasta». La seva presidenta, Pilar Just, recorda que darrere la campanya a la UNESCO hi ha una sèrie de valors i atractius paisatgístics que poden ser el full de ruta a seguir en un futur pel Priorat. Aquests valors es fonamenten, entre altres, en el paisatge i la capacitat de l'agricultura d'adaptar-s'hi i sobreviure-hi i, per tant, reclamen que no se sustenti tota la política de l'aigua en uns drets adquirits en situacions molt diferents de l'actual.\nDel Baix Camp i el Priorat, al Parlament i el Congrés\nGepec i Ecologistes en Acció fa temps que reclamen que s'estudiï i es debati la gestió de l'aigua que es fa dels pantans de Siurana i de Riudecanyes. S'han reunit amb alguns partits del Congrés dels Diputats perquè se'n faci una auditoria, un objectiu que també persegueixen a través de les reunions que han tingut amb els grups parlamentaris catalans. El sindicat agrari Unió de Pagesos també ha reclamat, en el seu cas a l'Agència Catalana de l'Aigua, que prengui part en el conflicte, i des de l'àmbit polític s'ha mostrat favorable a obrir el debat la CUP.\nEl marc de fons d'aquest conflicte és la gestió de l'aigua que es fa per part d'alguns usuaris de la Comunitat de Regants del Pantà de Riudecanyes. Tal com va publicar delCamp.cat, hi ha Ajuntaments que n'han fet un ús fraudulent i no autoritzat, i totes aquestes entitats i formacions volen que s'aclareixi què se'n fa, de l'aigua. A més, alguns reclamen que es posi sobre la taula la vigència dels drets d'ús. Es tracta dels títols que tenen Ajuntaments com Reus o Riudoms o pagesos particulars que, en el seu dia, van subvencionar les obres de construcció o ampliació dels pantans de Siurana i de Riudecanyes.\nAquests títols estableixen qui pot fer servir l'aigua del Pantà de Riudecanyes i per a què. Després que la Comissió de Desembassament estableixi quin volum d'aigua s'alliberarà de l'embassament, en funció del nombre de títols que es posseeixin, es té dret a un volum d'aigua o un altre. En el cas dels Ajuntaments, es tracta d'aigua que poden utilitzar per a l'abastiment de la població. En el cas dels títols de reg, es tracta d'aigua que només es pot fer servir amb finalitats agrícoles, i que algunes administracions o, fins i tot, empreses privades, han utilitzat per a altres finalitats sense autorització.\nAgència Catalana de l'Aigua medi ambient pantans


la serp blanca: Gustau Muñoz comenta «L’estupor» de Josep Iborra\nGustau Muñoz comenta «L’estupor» de Josep Iborra\nNotes de lectura és el títol del blog que Gustau Muñoz publica en eldiario.es. L’última entrada està dedicada a posar en relleu l’enorme interès del catàleg de l’editorial Afers. Hi comenta en particular L’estupor de Josep Iborra, últim llibre publicat per l’editorial, del qual afirma que «en qualsevol cultura ben estructurada seria tot un esdeveniment» i que «només la mandra intel·lectual més llastimosa podria explicar que aquest llibre pòstum de Josep Iborra no trobés l’acceptació i la difusió que mereix». Podeu llegir l’article complet de Gustau Muñoz fent clic en aquest enllaç: Els llibres d’Afers.\nEtiquetes de comentaris: Gustau Muñoz, Josep Iborra, L'estupor


EU denuncia que continua reduint-se les persones depenents que reben prestacions | Web de Esquerra Unida de les Illes Balears\nEU denuncia que continua reduint-se les persones depenents que reben prestacions\nNo obstant, la consellera considera com un èxit la gestió del Govern\nLa consellera de família i serveis socials, Sandra Fernández, celebra com un èxit del Govern del PP el lleugeríssim augment de les persones que reben algun tipus de prestació en funció del seu grau de dependència. Emperò a la consellera se li ha oblidat dir que des que governa el PP el nombre total de persones que reben alguna prestació s’ha reduït. Com tampoc fa esment a que el govern de Mariano Rajoy ha endurit les condicions i ha eliminat prestacions, cosa que ha permès també valorat com un “èxit” de la gestió del Govern la reducció de persones amb dret a prestació que estan pendents de la seva efectivitat.\nFa falta tenir la cara molt dura per a valorar com un fet positiu el que ha estat l’eliminació del dret a rebre prestacions, com també per apuntar-se a una modificació temporal molt poc significativa oblidant l’evolució al llarg de tot el mandat del PP.\nEn qualsevol cas, des d’EU volem insistir en que les Illes Balears, com demostren tots els estudis, són una de les comunitats autònomes on pitjor s’aplica la llei de dependència i que els terminis per al reconeixement dels drets i de l’efectivitat d’aquest reconeixement són del tot inacceptables, fins el punt de que moltes persones que compleixen tots els requisits no poden gaudir de les ajudes perquè moren abans que l’administració les faci efectives.\nNo hi ha cap motiu de satisfacció de com s’aplica la llei a les Balears, sinó molts motius de preocupació, pel nombre tant escàs de persones necessitades que reben ajudes i per la gran tardança que han de suportar pel seu reconeixement. EU recomana a la consellera que abandoni el triomfalisme, que deixi de fer valoracions esbiaixades i que es posi a treballar de manera efectiva en favor de les persones que, pel seu grau de dependència, no es poden valer per elles mateixes i tenen el dret de rebre prestacions de les administracions públiques.


IB3 | 120.000 mascaretes per als col·lectius més vulnerables\nPortada > societat > 120.000 mascaretes per als col·lectius més vulnerables\n120.000 mascaretes per als col·lectius més vulnerables\nLes mascaretes quirúrgiques es podran vendre com a màxim a 96 cèntims d'euro\nLa Delegació del Govern a Balears ha entregat 120.000 mascaretes a organitzacions socials com la Creu Roja, Càritas o Casal Petit, que s’encarregaran de distribuir-les als col·lectius més vulnerables. La conselleria de Salut també ha començat a distribuir-ne 1.300.000 perquè arribin a les farmàcies, mentre que el ministeri de Transports n’ha enviat més de 300.000 a tot el país per als treballadors del transport públic.\nMascaretes a 96 cèntims\nLes mascaretes quirúrgiques es podran vendre com a màxim a 96 cèntims d’euro. És el preu que ha fixat el govern central, i que suposa una baixada de prop de 60 cèntims respecte del preu dels darrers dies. A la Cooperativa d’Apotecaris de Balears creuen que, amb aquest preu, tendran poc marge per garantir-ne l’abastiment.\nEl problema, diuen, ara mateix és trobar preus assequibles. Per aconseguir-los han de comprar milions d’unitats i pagar-les per endavant. El Col·legi Oficial de Farmacèutics ha detectat un altre element que n’encareix el preu.\nEl preu màxim de 96 cèntims, IVA inclòs, es farà efectiu a partir que es publiqui en el BOE. Les persones censades majors de 12 anys en podran adquirir dues com a màxim.


Estàs en: Inici > Notícies europees > Reunió programa europeu: IUC-Programa Internacional de Cooperació Urbana\nEl programa estimula el desenvolupament i l'enfortiment d'estratègies regionals involucrant petites i mitjanes empreses (PMEs) i promou cadenes de valor internacionals. S'identifiquen i comparteixen experiències, bones pràctiques i lliçons apreses, promovent la generació i el desenvolupament del coneixement.\nLa Comunitat Valenciana ha iniciat un procés de cooperació amb l'estat de Paraná, en el marc del qual s'estan realitzant una sèrie d'activitats perquè totes dues regions identifiquen les prioritats de treball i establisquen projectes comuns futurs en els àmbits de l'agroalimentació, indústria 4.0, medi ambient i relació universitat-empresa. A més, Ivace ha subscrit un acord d'intercanvi de becaris amb l'Agència de Desenvolupament de Paraná.\nLa delegació de la Comunitat Valenciana està composta per representants de l'Ivace (en representació també del Fòrum ADR), dels Instituts Tecnològics d'Informàtica (ITI) i de la Indústria Agroalimentària (AINIA), del Parc Científic de la Universitat de València i de RIS3CV.


cotitzacions del dia mundial dels refugiats | famós i original\n45 Cites famoses i originals del Dia Mundial dels Refugiats\nEl Dia Mundial dels Refugiats és un esdeveniment global que s’observa un cop cada any el 20 de juny. L’objectiu principal d’aquest compliment internacional és sensibilitzar sobre les situacions de refugiats a tot el món.\nA continuació, es mostren algunes cites profundes (famoses i originals per igual) que podeu utilitzar per commemorar aquest dia tan important.\nCites famoses del Dia Mundial dels Refugiats\n'El món no serà destruït per aquells que fan el mal, sinó per aquells que els miren sense fer res'. - Albert Einstein\n'Us insto a celebrar l'extraordinari coratge i les contribucions dels refugiats passats i presents'. - Cafè Annan\n“Als països on la gent ha de fugir de les seves cases a causa de la persecució i la violència, s’han de trobar solucions polítiques, restablir la pau i la tolerància perquè els refugiats puguin tornar a casa. Segons la meva experiència, tornar a casa és el desig més profund de la majoria de refugiats. - Angelina Jolie\n'Ningú no posa els seus fills en un vaixell a menys que l'aigua sigui més segura que la terra'. - Shires Warships\n“Els refugiats no són terroristes. Sovint són les primeres víctimes del terrorisme. ' - António Manuel de Oliveira Guterres\n“Que meravellós és que ningú hagi d’esperar, però ara mateix pot començar a canviar el món gradualment! Què meravellós és que tothom, gran i petit, pugui ajudar immediatament a fer justícia donant-se de si mateixos. ' - Anne Frank\n'Ningú no marxa de casa tret que a casa sigui la boca d'un tauró.' - Shires Warships\n'Ens afecta i ens involucra a tots, i el que necessita és la comprensió, la compassió i la voluntat política de reunir-nos i trobar respostes reals per a la difícil situació de refugiat. Aquest s’ha convertit en un repte definitori dels nostres temps ”. - Filippo Grandi\n'Dóna'm a les teves cansades, a les teves pobres, a les teves masses entrebanc que desitgen respirar lliure.' - Emma Lazarus\nDia Mundial dels Refugiats | Desglossar les barreres.\nSovint, el món s’asseu ociós, veient que els conflictes ètnics s’esvaeixen, com si es tractés d’un mer entreteniment que no pas d’éssers humans la vida dels quals s’està destruint. L’existència d’un mateix refugiat no hauria de ser motiu d’alarma a tot el món? - Urkhan Alakbarov\n“Ser anomenat refugiat és el contrari d’un insult; és una insígnia de força, valentia i victòria. ' - Oficina Tennessee per a Refugiats\n'Estan segurs, però no són a casa seva. Són menys ciutats. Crec que només és un desastre per a tothom. - Teri Hatcher\n'La injustícia a qualsevol lloc és una amenaça per a la justícia a tot arreu'. - Martin Luther King Jr.\nEls refugiats són mares, pares, germanes, germans i fills, amb les mateixes esperances i ambicions que nosaltres, excepte que un destí ha lligat la seva vida a una crisi de refugiats a escala mundial sense precedents. - Khaled Hosseini\n'És obligació de totes les persones nascudes en una habitació més segura obrir la porta quan algú en perill truqui.' - Dina Nayeri\n'Tenim una obligació legal i moral de protegir les persones que fugen de les bombes, les bales i els tirans, i al llarg de la història aquestes persones han enriquit la nostra societat.' -Juliet Stevenson\n'Les societats desplaçades tenen un valor. Els seus problemes són els nostres problemes. - Basinet de Cynthia\n'No hi ha refugiats, ni desplaçats aquí ... Són els nostres convidats i els tractem com a tals'. - Mike Turner\nDia Mundial dels Refugiats: Alçar una mà.\nCites originals | Dia Mundial dels Refugiats\nLa seguretat, l’alimentació, l’aigua i el refugi que solem donar per descomptat són tresors impagables al món d’un refugiat.\nDe la mateixa manera que és un fet que l’oceà Pacífic és l’oceà més gran d’aquest planeta, també és un fet que la majoria de nosaltres no duraríem un dia amb les sabates d’un refugiat. Que Déu beneeixi els refugiats d’aquest món.\nCom un país tracta els refugiats i els desplaçats que es posen a les portes és suficient per jutjar el cor de la gent que hi ha dins.\nLa força i el coratge d'un refugiat fenomenal no deixen d'inspirar-me mai. Doneu suport a un refugiat si podeu, perquè cremen en un incendi que no van començar.\nLa meva definició de refugiat és una persona bella i innocent que fuig de casa seva a la recerca d’un lloc segur on respirar un sospir d’alleujament. Avui com a Dia Mundial dels Refugiats, prego que estiguem inspirats a estimar les nostres germanes i menys germanes privilegiades tant com ens estimem a nosaltres mateixos.\nTorneu la llum de l’amor, no dels focs que cremen brillant | Dia Mundial dels Refugiats\nEsperem un dia on no hi haurà refugiat i cada persona tindrà un lloc segur on posar-se el cap.\nEl desig més gran de tots els refugiats és tornar a una llar tranquil·la on pugui fer realitat els somnis del seu cor.\nSi realment voleu entendre la difícil situació d’un refugiat, només imagineu la difícil situació d’un peix que es veu obligat a viure a la terra en lloc d’aigua.\nEspero que arribi un dia en què tot el món s’uneixi i tingui una veu forta que simplement diu “pau i seguretat per a tots”.\nMai heu patit un sofriment real fins que no us heu obligat a fugir de la calor de casa vostra per continuar vivint.\nSi tots ens reuníem i ens estiméssim, no hi hauria ni un sol refugiat al planeta Terra.\nL’únic crim d’un refugiat és fugir del perill. Recordeu que sempre que en trobeu.\nLa resposta al problema del món dels refugiats rau en una sola paraula: Amor.\nFins al dia que camineu amb la sabata d’un refugiat, mai no entendreu plenament la seva situació.\nPer a molts un refugi, només hi ha dues opcions: fugir o morir. Com es pot culpar una persona per haver triat l'opció anterior?\nEstic somiant un dia en què la paraula “refugiat” ja no existiria en cap diccionari d’aquest planeta.\nUn desplaçat no busca ni plata ni or. Tot el que vol és un refugi segur on no necessita dormir amb els ulls oberts. És molt demanar?\nHi ha un lloc especial al cel per a aquells que mostren amor i misericòrdia per als refugiats desesperats.\nÉs estrany com algunes persones esperen que Déu els beneeixi quan no poden obrir les portes per a persones que fugen de la violència i la persecució.\nUn refugiat sagna la mateixa sang vermella que vas sagnar. Això vol dir que també és un ésser humà. Busqueu-lo en vosaltres mateixos per mostrar-los amor.\nMostra avui l’amor als refugiats perquè ningú es converteixi en refugiat per opció.\nTothom pot ser refugiat en qualsevol moment. Preneu-vos un moment per pensar-hi mentre observeu el Dia Mundial dels Refugis d’enguany.\nConsidereu-vos absolutament beneït que avui no sigueu refugiat.\nEn aquest Dia Mundial dels Refugiats, intenteu tenir el benestar d'un refugiat.\nFem somriure a Déu quan mostrem amor i bondat a una persona desplaçada amb força.\nL’amor ho és tot. Sense amor, seria molt difícil dir la diferència entre nosaltres i les bèsties que habiten el desert.\nLes citacions famoses més sorprenents sobre l'amor\nnena d'aniversari 6\n26 cites famoses sorprenents per fer-vos més savis\n50 missatges de condol compassius per la pèrdua d’estimats\nAparèixer setmana quan siguis fort i fort quan estàs feble. Sun Tzu\nFeliç aniversari. Ets increïble!\nUn any més i encara un pollet sexy!\nEl pare que estimes | Cites del Dia del Pare Feliç\nTan aviat com tingueu confiança, sabreu viure.\nFeliç dia de la mare! | Desitjos per a aquelles dones estimades a la nostra vida\nMai massa vell de festa! feliç aniversari.


La Pobla de Segur celebra la tradicional baixada de falles\nAquesta festa és una tradició que es fa en honor a la Verge de Ribera, patrona de la localitat\nper Redacció 18/06/2019 15:50h\nUna parella amb nens portant la falla pels carrers de la Pobla de Segur | LleidaDiari.cat\nLa tradicional baixada de falles de la Pobla de Segur aquest any ha comptat amb 140 parelles de fallaires. Quan s'ha fet fosc han començat a baixar de la muntanya de Santa Magdalena amb la falla encesa fins al poble on s'han retrobat amb la seva pubilla, que els ha ofert vi i un ram de flors, i en processó han recorregut els carrers de la localitat.\nUna aturada obligatòria és l'església Verge de Ribera, patrona de la localitat, a qui fa honor aquesta festa. Un cop a la plaça llencen la falla encesa a la foguera. La recuperació de la festa de les falles a la Pobla es remunta als anys 50, quan la població era un important centre econòmic del Pirineu. Però l'origen de les falles al Pirineu és mil·lenari.\nPatrimoni UNESCO des del 2015\nL'any 2015 es van incloure amb la resta de falles del Pirineu a la llista de Patrimoni Immaterial de la Humanitat per la UNESCO. David Garín, president de l'Associació de Fallaires i Pubilles de la Pobla de Segur, ha explicat que estan molt contents de veure que la xifra de persones que participen en les falles es manté, ja que això significa que és una festa molt esperada i arrelada a la Pobla. Garín ha anunciat que la trobada d'Associacions de Fallaires dels Pirineus, aquest any, es farà al mes de setembre a la Pobla de Segur.\nLa baixada de falles per segon any consecutiu ha comptat també amb noies. L'any 2018, arran d'una proposta impulsada per dues noies de La Pobla de Segur, es va aprovar en junta extraordinària de l'Associació de Fallaires i Pubilles de La Pobla de Segur, l'eliminació dels rols de gènere a la festa. A partir de la baixada del 17 de juny de l'any passat tant homes com dones podrien realitzar el paper de fallaire i de pubilla. Aquesta festa està organitzada per l'Associació Cultural de Fallaires i Pubilles de la Pobla de Segur i l'Ajuntament de la localitat.\nUn grup de fallaires encenent la falla | LleidaDiari.cat\nBONES NOTÍCIES: Inicien la reconstrucció de l'arc d'Adà


Jacint Comelles: "El realment important és l´aprenentatge de l´ofici" - Diari de Terrassa\nJacint Comellas és responsable del taller de ceràmica Llevall&Elies Nebridi Aróztegui\nJacint Comellas és responsable del taller de ceràmica Llevall&Elies. Va estar vinculat a Trajecte, un projecte col·lectiu artístic dels anys vuitanta a Terrassa.\nComellas ha guanyat diversos premis, com ara el Ciutat de Castelló, i fins al proper dia de Reis participarà a la Fira d’Artesans de Sabadell, ubicada al centre de la co-capital vallesana.\n“Per a mi, l’artesà és una persona que ha après un ofici, encara que no tingui tradició, i es dedica a treballar-lo. No és una feina merament manual”, diu. “L’artesania, amb el disseny i l’art, configuren una mena de facetes que coincideixen en bona part”, prossegueix.\nTambé ha impartit classes, “però sempre he prioritzat la meva producció. Es tracta de fer un producte i comercialitzar-lo. Penso que un ofici és per això, la qual cosa és compatible amb exercir la docència”.\nJacint Comellas explica que amb la ceràmica va trobar una línia pròpia que va ser la base del seu treball durant uns dotze anys. “Malgrat això, en el moment en què va començar la crisi econòmica la demanda va caure en picat i em vaig veure obligat a buscar una altra orientació”. Aquesta ha estat la línia que ha denominat “Sunshine”, decantada cap al turisme.\n“Faig rellotges, safates i altres objectes. Porto treballant-hi uns set anys”. Aquests productes tenen sortida a les botigues especialitzades de Barcelona. “Els seus colors, el turisme els associa al Mediterrani i a la nostra cultura”. Ara també treballa en uns còdols per posar-hi plantes i flors i en el disseny d’unes urnes funeràries.


Els 9 símptomes amb què podries detectar si tens càncer d'estómac\nConèixer com més aviat millor si pateixes aquesta malaltia, et pot ajudar a confrontar-la millor\n23/01/2018 11:24 | Actualitzat a 23/01/2018 20:11\nEl tercer tipus de càncer que més morts causa és el d'estómac, el qual és dues vegades més comú en homes que en dones, segons l'Organització Mundial de la Salut. Entre un 7% i un 9% de les persones que perden la vida per aquesta malaltia han estat diagnosticades d'aquesta variant. El consum de tabac, les dietes poc saludables i les infeccions víriques són els principals motius pels quals s'origina.\nContra abans es detecta, més possible és confrontar-lo. Per això, és molt important conèixer els símptomes i els signes que alerten de la seva existència. Així doncs, en aquest article podràs descobrir com es manifesta el càncer d'estómac a mesura que avança la malaltia.\nEls 10 tipus de càncer més comuns i com detecta'ls\nSímptomes del càncer d'estómac\nEl càncer d'estómac és difícil de detectar al principi perquè en la seva fase inicial els símptomes no són notoris. Per aquest motiu, el pronòstic de moltes persones diagnosticades d'aquesta malaltia és dolent.\nEn funció de la progressió d'aquest càncer, de la proliferació de les cèl·lules canceroses i del creixement del tumor, apareixen un seguit de símptomes que van evolucionant amb el temps. No obstant això, les manifestacions podrien indicar la presència de trastorns més lleus, així com úlceres gàstriques o un virus tant a l'estómac com a altres àrees del sistema digestiu.\n1. Trastorns estomacals i digestius\nDurant la fase inicial del desenvolupament d'aquest tumor, es veu afectat el funcionament de l'estómac i la persona pateix acidesa o indigestió. Tot i que no en tots els casos succeeix això, ja que no acostuma a manifestar-se al principi. Un cop avança la malaltia i creix el tumor, aquest interfereix el procés d'excreció provocant estrenyiment i diarrees.\nMalaltia de Crohn: què és, causes, símptomes i tractament\n2. Disminució de la gana\nSentir-se ple sense haver menjat gairebé res i la pèrdua de la gana són altres dels símptomes que ens alerten d'aquesta malaltia. Això es relaciona amb el consum de carn, fet que dificultaria la digestió.\n3. Dolor o malestar a la regió abdominal\nEn el moment en què el teixit cancerigen creix, el malestar i els dolors persisteixen i es converteixen en quelcom habitual. Aquest dolor estomacal acostuma a arribar fins a la part superior de l'abdomen.\nEn la fase avançada de la malaltia, el tumor creix, es fa més gran i els pacients tenen la sensació d'estar inflats, sobretot després de menjar. A més, això augmenta les possibilitats de patir estrenyiment i diarrees.\n6 remeis casolans per combatre l'estrenyiment\n5. Aparició de nàusees i vòmits\nEn el moment que el tumor ja s'ha desenvolupat de forma significativa, el pacient acostuma a patir nàusees i a vomitar.\n6. Pèrdua de pes sense explicació\nUn altre dels problemes és la pèrdua de pes sense cap explicació que també es produeix en molts altres problemes del sistema digestiu. Hi ha dues possibilitats, que sigui una pèrdua de forma gradual o bé que es doni de cop i volta i bruscament.\n7. Fatiga i debilitat física\nTots aquests símptomes provoquen el cansament físic i la falta de força del pacient que podrien ser encara més greus en el cas d'una persona que pateix anèmia.\n8. Excrements o vòmits amb sang\nEncara que hi ha altres trastorns que també provoquen això, si detectes sang als teus excrements o quan vomites podries tenir un càncer d'estómac. Aquestes manifestacions tenen lloc en fases avançades de la malaltia.\n9. Dificultats per tragar (disfàgia)\nLa proliferació del tumor i el moment en què aquest s'uneix a l'estómac causa la ''disfàgia'', és a dir, el pacient tindria problemes per tragar aliments i líquids.\nObesitat: què és, graus, tipus i conseqüències


Reglament i observacions - Cursa del Foc\n8a EDICIÓ: CURSA DEL FOC\n• La cursa es celebrarà el proper dissabte, 26 de juny de 2021, amb sortida a les 21:45h. de la Plaça Mercadal.\n• Curses oberta a tothom, sense límit d'edat i amb ganes de vèncer la distancia de 5 km. del circuit proposat\n• El recorregut de la cursa, totalment urbà, es podrà realitzar en qualsevol de les modalitats a peu que vulgui el participant, ja sigui corrent, en marxa, fent jogging o caminant; sempre respectant el temps màxim per cobrir el circuit, que serà de 45’ des d'haver començat; fet que aconsella cobrir la distancia a un bon ritme per tal de no perdre's els actes posteriors al centre històric i també garantir la lliure circulació de vehicles a posteriori.\n• Les inscripcions es podran formalitzar a la web de l'Ajuntament o de forma presencial a la regidoria d'esports, administració de la piscina coberta; fins el divendres 25 de juny, en horari de dilluns a divendres de 7:00 a 14:00h. Serà imprescindible formalitzar-la perquè el participant quedi assegurat. L'assegurança de la cursa no cobrirà els danys físics que es pugui ocasionar el participant per l'esforç de la cursa, i si qualsevol altre que pugui venir derivat per altres factors relacionats amb la mateixa. El mateix dissabte 26 de juny, es podrà retirar la samarreta i dorsal, amb prèvia inscripció, de les 19:00h a les 21:15h a la plaça Mercadal en l'espai d'incidències.\n• La inscripció és de 3€ per participant, indistintament l'edat; el preu d'inscripció dona dret a poder participar de la cursa, assegurança, avituallaments i samarreta obsequi memòria Cursa del Foc (per als 200 primers inscrits),que des de l'organització animem a tots els participants a dur-la el mateix dia de la cursa per aconseguir un gran efecte visual.\n• Els participants també tindran servei de guarda-roba i dutxes al finalitzar la mateixa prova, en la que s'indicarà en el mateix punt d'informació.\n• Hi haurà trofeus a la general absoluta per als tres primers classificats masculí i femení. L'objectiu principal, però, és el de passar una jornada distreta i participativa, en una cursa original i diferent. A més es farà entrega d'alguns trofeus commemoratius per a certes categories com l'equip amb més participación.\n• L'organització espera posar a disposició dels participants un àlbum digital on es podran descarregar fotos d'arribada de la cursa.\n• La cursa es troba vinculada amb la Nit del Comerç del Centre Històric de manera que es garanteix actes paral•lels i posteriors amb una llarga vetllada per a tots els participants i acompanyats que hi assisteixin; i d'aquesta manera donar la calorosa benvinguda a la temporada d'activitats d'estiu 2021.\nL’Associació de comercinats del Centre Històric, obseuiarà amb 4 lots de prodcutes que es podrán trobar al llarg del recorregut i que podrán recollir els participants que s’atreveixin a dur-lo amb ells fins a la meta. El/la atleta només podrán dur un obsequi a l’arribada de meta.\n• Pel sol fet de participar, s'accepta el present reglament. Tot el que no sigui especificat queda sota la decisió de l'organització, que serà inapel•lable.\n• Per a més informació truqueu al 973 45 09 15.


Saint-Lothain - Viquipèdia, l'enciclopèdia lliure\n46° 49′ 32″ N, 5° 38′ 40″ E / 46.8256°N,5.6444°E / 46.8256; 5.6444Coord.: 46° 49′ 32″ N, 5° 38′ 40″ E / 46.8256°N,5.6444°E / 46.8256; 5.6444\nCantó Cantó de Sellières\nSaint-Lothain és un municipi francès situat al departament del Jura i a la regió de Borgonya - Franc Comtat. L'any 2007 tenia 421 habitants.\nEl 2007 la població de fet de Saint-Lothain era de 421 persones. Hi havia 185 famílies de les quals 68 eren unipersonals (28 homes vivint sols i 40 dones vivint soles), 48 parelles sense fills, 61 parelles amb fills i 8 famílies monoparentals amb fills.\nEl 2007 hi havia 255 habitatges, 191 eren l'habitatge principal de la família, 49 eren segones residències i 16 estaven desocupats. 218 eren cases i 36 eren apartaments. Dels 191 habitatges principals, 147 estaven ocupats pels seus propietaris, 34 estaven llogats i ocupats pels llogaters i 9 estaven cedits a títol gratuït; 3 tenien una cambra, 8 en tenien dues, 25 en tenien tres, 53 en tenien quatre i 102 en tenien cinc o més. 159 habitatges disposaven pel capbaix d'una plaça de pàrquing. A 93 habitatges hi havia un automòbil i a 75 n'hi havia dos o més.\nPiràmide de població de Saint-Lothain el 2009.\nEl 2007 la població en edat de treballar era de 251 persones, 197 eren actives i 54 eren inactives. De les 197 persones actives 182 estaven ocupades (96 homes i 86 dones) i 15 estaven aturades (7 homes i 8 dones). De les 54 persones inactives 19 estaven jubilades, 26 estaven estudiant i 9 estaven classificades com a «altres inactius».\nEl 2009 a Saint-Lothain hi havia 192 unitats fiscals que integraven 471,5 persones, la mediana anual d'ingressos fiscals per persona era de 17.024 €.\nDels 16 establiments que hi havia el 2007, 3 eren d'empreses alimentàries, 1 d'una empresa de fabricació d'altres productes industrials, 4 d'empreses de construcció, 1 d'una empresa de comerç i reparació d'automòbils, 2 d'empreses d'hostatgeria i restauració, 1 d'una empresa financera, 1 d'una empresa immobiliària, 2 d'empreses de serveis i 1 d'una empresa classificada com a «altres activitats de serveis».\nDels 5 establiments de servei als particulars que hi havia el 2009, 1 era un paleta, 1 guixaire pintor, 1 lampisteria, 1 electricista i 1 restaurant.\nL'any 2000 a Saint-Lothain hi havia 22 explotacions agrícoles que ocupaven un total de 432 hectàrees.\nMiéry (2,7 km)\nDarbonnay (3,2 km)\nPassenans (3,6 km)\nVillerserine (3,6 km)\nMonay (4,0 km)\nToulouse-le-Château (4,4 km)\nSaint-Lamain (4,4 km)\nFrontenay (4,6 km)\nTourmont (4,9 km)\nBarretaine (5,1 km)\nBersaillin (5,2 km)\nBrainans (5,3 km)\nA Wikimedia Commons hi ha contingut multimèdia relatiu a: Saint-Lothain\nRésumé statistique[Enllaç no actiu] Fitxa resum de dades estadístiques de Saint-Lothain a l'INSEE.\nÉvolution et structure de la population[Enllaç no actiu] Fitxa amb el detall de dades de Saint-Lothain a l'INSEE\nObtingut de «https://ca.wikipedia.org/w/index.php?title=Saint-Lothain&oldid=29645704»\nLa pàgina va ser modificada per darrera vegada el 11 març 2022 a les 06:40.


De Jong, un jugador de qui tothom s’enamora | Sergi de Juan | barcelona | Barça | L'Esportiu de Catalunya\nDe Jong, un jugador de qui tothom s’enamora De Jong, un jugador de qui tothom s’enamora De Jong, un jugador de qui tothom s’enamora De Jong, un jugador de qui tothom s’enamora + De Jong, un jugador de qui tothom s’enamora E-mail\nbarcelona - 21 octubre 2019 2.00 h\nImprescindible. El migcampista holandès, intocable per a Valverde, no para de rebre elogis i fins i tot va marxar del camp de l’Eibar aplaudit pel rival\nDe Jong pugna per una pilota amb Orellana, de l’Eibar EFE.\nDe Jong, un jugador de qui tothom s’enamora De Jong, un jugador de qui tothom s’enamora De Jong, un jugador de qui tothom s’enamora De Jong, un jugador de qui tothom s’enamora De Jong, un jugador de qui tothom s’enamora E-mail\nRonaldinho al Bernabéu, Messi al camp del Betis i Cazorla al Camp Nou. Són només tres exemples de futbolistes que han marxat entre aplaudiments d’estadis rivals per mèrits futbolístics o per trajectòries exemplars. Possiblement en trobaríem molts més, però aquests són dels més recents i tenen el Barça com a nexe en comú. Després del partit entre l’Eibar i el Barça, però, a aquesta llista caldrà afegir-hi Frenkie de Jong.\nEl migcampista holandès va deixar el terreny de joc en el minut 79 entre aplaudiments del públic d’Ipurua, afició noble que va saber valorar la magnífica actuació del futbolista en un escenari que segurament li recordava els estadis petits i de gran ambient de la lliga holandesa. “Ha estat espectacular, una gran sensació. Estic agraït i només puc donar les gràcies”, va assenyalar després del partit. També es va endur elogis d’Ernesto Valverde. “Està fent un gran inici de temporada. Ens dona molt pel seu desplegament físic. No para. I així li ho han reconegut.” Les seves xifres contra l’Eibar van ser per emmarcar. En només 79 minuts, va fer cinc passades de mèrit bones i dues de dolentes, va recuperar vuit pilotes i només en va perdre tres. Va fer una bona centrada i va refusar dues pilotes, al marge de ser objecte de dues faltes.\nUnes estadístiques que confirmen la línia ascendent de De Jong, un dels jugadors intocables per al tècnic, que l’ha alineat en tots els partits oficials i en set dels quals ha completat tot el matx. L’holandès és el que el mig del camp del Barça necessitava per impulsar la renovació que es demanava. Joventut i frescor de cames i un autèntic migcampista total, perquè domina tots els registres del joc. Té capacitat d’associar-se per jugar en curt, té una facilitat d’arrencada espectacular per desfer-se de rivals en la pressió, té visió de joc i treballa com ningú en les tasques menys agraïdes. El seu físic privilegiat té un valor incalculable a l’hora de recuperar i d’anar a la pressió. Ningú dubta que el seu fitxatge ha estat un encert i que tenia raó el club quan el va qualificar d’estratègic. De Jong està cridat a marcar una època al Barça.\nLA REACCIÓ ALS APLAUDIMENTS A DE JONG\n[Aplaudiments de l’afició rival] Ha estat espectacular, una gran sensació. Estic agraït i només puc donar les gràcies\nEstà fent un gran inici de temporada. Ens dona molt pel seu desplegament físic. No para. I així li ho han reconegut\nDomina tots els registres i ja ha demostrat que és la renovació que l’equip requeria\npassades de mèrit\nbones va fer el migcampista holandès en el partit contra l’Eibar.\nL'Esportiu. Nacional 21-10-2019, Pàgina 3\n“Sit and talk”, en el clàssic del Camp Nou\nEl canvi d’equip d’Adrià Moreno\nTemps de cacera\nLa defensa no és un bon atac\nSanció de 15 mil euros per dir rates al Barça\nPetició. Tsunami Democràtic proposa al Barça i el Real Madrid que durant el partit del 18 de desembre es pugui veure aquest lema a la grada\nAguirre contra el Barça: moltes bales, pocs encerts\nCap nen en fora de joc\nGriezmann, reactivat abans de la doble visita a Madrid\nMessi, amb la fundació\nA la venda el llibre La Masia


IB3N | El rebut de l'IBI de Llucmajor s'incrementa 220€ de mitjana\nIB3 Notícies > societat > El rebut de l’IBI de Llucmajor s’incrementa 220€ de mitjana\nEl rebut de l’IBI de Llucmajor s’incrementa 220€ de mitjana\nLa revisió del cadastre incorpora obres fins ara no declarades\nSet mil set-cents veïnats de Llucmajor hauran de pagar enguany l’impost de bens immobles amb un important increment. La pujada es deu a la revisió del cadastre i la incorporació al cens d’ampliacions i obres fins ara no declarades. De mitjana, cada propietari afectat veurà incrementat el seu rebut en 220 euros. La revisió es fa cada deu anys i l’Agència Tributària ja ha començat a enviar-ne les notificacions. Està previst que el procés quedi enllestit a finals d’estiu, però, de moment, s’ha liquidat ja el 60% de l’import. L’Ajuntament estima que, per aquest motiu, enguany ingressarà un milió set-cents mil euros més dels prevists, uns doblers que es destinaran a neteja, manteniment i seguretat. Si no es pot fer front a la pujada, hi ha dues alternatives.


Avis legal | AQU - Agencia per a la Qualitat del Sistema Universitari de Catalunya\nLa present declaració d’accessibilitat s’aplica al lloc web EUC Informes .\nLes condicions que es detallen a continuació regulen l’ús del lloc web Estudis Universitaris de Catalunya (EUC) que AQU Catalunya posa a la disposició de les persones interessades, de les universitats catalanes i del departament competent en matèria d’universitats.\n· Algunes imatges no tenen alternativa textual.\n· Hi ha algunes pàgines on l’estructura d’encapçalaments no és adequada.\n· Alguns elements i textos no tenen prou contrast de color.\n· Hi ha algunes seccions que no permeten l’espaiat del text per part de l’usuari.\n· El focus de teclat no sempre és visible.\n· Alguns elements no s’adapten quan s’augmenta la mida del text.\n· Manca un mapa web.\n· Algunes etiquetes dels controls del cercador no són adequades.\n· Manca atribut compleció automàtica en els camps d’informació personal dels formularis.\n· Les infografies creades amb el programa Power BI no són accessibles.\n· Alguns gràfics no són totalment accessibles.\n· Alguns documents en PDF no són totalment accessibles.\n· Alguns vídeos no són totalment accessibles.\n· Hi ha arxius ofimàtics en PDF o altres formats publicats abans del 20 de setembre de 2018 que no compleixen en la totalitat els requisits d’accessibilitat.\n· Hi ha vídeos publicats abans del 20 de setembre de 2018 que no compleixen en la totalitat els requisits d'accessibilitat.\nD’acord amb els articles 10 i 11 del Reial decret 1112/2018, de 7 de setembre, les comunicacions sobre els requisits d’accessibilitat es poden realitzar a través de la següent  bústia de contacte.\n· Conèixer i oposar-te als motius de la desestimació.\n· Instar a l’adopció de les mesures oportunes en cas de no estar d’acord amb la decisió adoptada.\nEl web EUC Informes s'ha construït amb l'ànim de facilitar l'accés universal a totes les persones que el consulten independentment de les seves capacitats, físiques, sensorials o intel·lectuals, i del context tècnic d'ús amb què ho fan (tipus de dispositiu, programari, velocitat de la connexió, condicions ambientals, etc.).


Antigament eren punts molt freqüentats pels ramats i les persones on s’acumulava l’aigua de pluja i ara es vol que serveixin per reproduir amfibis\nPla general on es pot veure una de les basses recuperades als secans de la Noguera, el juliol de 2019.\nPla mitjà on es poden veure dos ocells en una de les basses recuperades als secans de la Noguera, el juliol de 2019.\nPla curt d’un ocell bevent aigua d’una bassa recuperada als secans de la Noguera, el juliol de 2019.\nL’Associació la Sabina, juntament amb la Societat Catalana d’Herpetologia i amb el suport de la Fundación Biodiversidad del Ministerio para la Transició Ecológica i l’Ajuntament de Balaguer han dut a terme un projecte per recuperar basses als secans de la Noguera. Aquests punts es restauraven antigament ja que eren freqüentats per ramats i persones però amb el pas dels anys es van anar deteriorant i perdent el seu valor ecològic, en alguns casos, fins a desaparèixer definitivament. És per això que en el darrer any i en el marc del projecte s’han pogut recuperar fins a sis d’aquestes basses amb la finalitat que serveixin com a punts de reproducció d’amfibis o llocs d’abeurada per la fauna. Els impulsors del projecte qualifiquen els resultats de ”sorprenents” tot i que les basses encara no s’han consolidat.\nAquests punts on s’acumulava l’aigua de pluja es restauraven i es mantenien amb l’esforç de pastors i pagesos. A més també eren utilitzats com a punts de vital importància per moltes espècies de fauna, en especial per amfibis, que trobaven en aquests llocs els espais idonis per a reproduir-se. Pels ocells estèpics també eren ideals a l’hora d’anar a beure i refrescar-se.\nEls resultats del primer any de recuperació han estat ”sorprenents” segons els impulsors del projecte que asseguren que el gripau corredor, la granota verda i el gripau d’esperons han colonitzat tres d’aquestes basses. En aquest sentit, preveuen que en un futur també hi podrien arribar el gripau comú i la granota de punts. En dues de les basses, les càmeres automàtiques indiquen que els animals hi van a diari amb espècies d’ocells i també mamífers que aprofiten per beure i refrescar-se.\nEn destaquen els torlits, les perdius, les calàndries, el xoriguer petit, el gaig blau, els cabirols i els senglars. També s’ha vist alguna xurra, una de les espècies més amenaçades de la fauna catalana que té en aquests secans els darrers indrets on viu a Catalunya.\nDins el mateix projecte s’ha fet una campanya d’eradicació d’espècies invasores a les basses com el cranc de riu americà i la canya.\nInforma: ACN / Fotos: La Sabina


Nova edició a Flix del Mulla’t per l’Esclerosi Múltiple, aquest diumenge – Ràdio Flix\nPublished on juliol 18th, 2019 | by aleandra\nNova edició a Flix del Mulla’t per l’Esclerosi Múltiple, aquest diumenge\nLes piscines municipals acolliran aquest diumenge 21 de juliol una nova edició de la campanya Mulla’t per l’Esclerosi Múltiple. En aquesta ocasió, com a novetat, hi haurà a les 12 del migdia una Masterclass d’Aquagym per a tots els públics i una hora més tard tindrà lloc el Megasalt Solidari. Aquest matí hem parlat amb Anna Roger que dirigirà la Masterclass d’Aquagym i amb Toni Garcia, monitor d’esports de l’Ajuntament de Flix. Toni ens ha recordat que durant la jornada del diumenge, la recaptació de les entrades a les piscines municipals es destinarà a la Fundació Esclerosi Múltiple (FEM).\nLa revista “La Veu de Flix” es publicarà cada dos mesos →


Portes metàl·liques - Tanques Valls\nDisposem de diferents portes metàl·liques batents, d’una o dues fulles, adaptades a cada necessitat. Aquí podràs trobar tant portes de jardí com portes de seguretat o industrials, i cadascuna amb un disseny diferent: de barrots, de malla, perforada, bisellada…\nLes nostres portes corredisses d’obertura manual compleixen la norma EN13241-1. La robusta estructura d’aquestes portes metàl·liques permeten la seva instal·lació en diferents tipus de tancaments. S’ofereix a més una gran varietat d’engraellats diferents en la versió Pro i Light.\nLes portes autoportants són lliscants cap a la dreta o l’esquerra, permetent la seva instal·lació en sòl irregular. A més són segures, ja que eviten l’aixafament dels peus dels usuaris. Igual que les nostres portes corredisses, compleixen la normativa EN 13241-1


Ter Stegen arriba als 200 partits amb el FC Barcelona\nEl porter alemany, que va aterrar l’estiu del 2014 al club blaugrana, celebra la xifra bicentenària davant el Sevilla\nLa porteria del FC Barcelona té un bicentenari sota els pals. Marc-André ter Stegen, que va arribar al Club l’estiu del 2014, ha assolit la xifra dels 200 partits amb el Barça davant el Sevilla. I ho ha fet deixant la porteria a zero en la golejada dels blaugranes per 4-0. El porter alemany, amb 13 títols al seu palmarès, és un jugador consagrat al Club i estimat per l’afició.\nDesprés que en les seves dues primeres temporades fos el porter de la Lliga de Campions i la Copa del Rei perquè Claudio Bravo era qui disputava la Lliga, l’alemany es va convertir en l’amo i senyor de la porteria del Camp Nou a partir de la 2016/17 i, des d’aleshores, ha assolit unes grans xifres amb grans actuacions.\nFinalista al premi The Best 2019 que atorga la Fifa, Ter Stegen s’ha erigit com un dels millors porters de la història blaugrana i no només se situa com el desè porter amb més partits del FC Barcelona, sinó que també entra en el top10 de porters que assoleixen els 200 partits de blaugrana. Valdés (535), Zubizarreta (410), Ramallets (384), Sadurní (331), Artola (309), Reina (288), Nogués (285), Velasco (268) i Urruti (230) són els porters que encara han jugat més partits que l’actual porter blaugrana.\nTer Stegen, que està disputant la seva sisena temporada amb el Barça, ha començat el curs a molt bon nivell, fent grans aturades com la del penal al Westfalenstadion en la primera jornada de la Lliga de Campions davant el Borussia de Dortmund.\nI, fins i tot, la seva habilitat amb el joc de peus li ha servit per ser capaç de ser el primer porter de la història blaugrana en el segle XXI a fer una assistència de gol. Els límits de Ter Stegen semblen no tenir aturador.


El 3de10 en el punt de mira | RevistaCastells.cat\n4 Octubre, 2014\tActualitat, Portada, Portada lateral\nNo una ni dues, sinó, tres, quatre i fins a cinc colles tenen el 3de10 amb folre i manilles en la seva agenda. Les quatre candidates al Concurs –Castellers de Vilafranca, Colla Vella, Colla Joves i Jove de Tarragona– i els Minyons de Terrassa han planificat el colossal castell de 10 per a portar-lo a plaça aquest octubre.\nEl 3de10 ha passat de ser un objectiu gairebé utòpic a una fita possible. La projecció i creixement actual dels castells, amb unes colles punteres en un estat de forma pletòric, afegit a l’accentuat interès que desperta el Concurs, han fet del 3de10fm un cartell de primer nivell per a les cinc colles punteres. Només una temporada (la del 2000), el 3de10fm va estar en el punt de mira de tres colles: la Vella i els Minyons, que el van carregar, i els verds, que el van intentar quatre cops.\nEl Concurs ha resultat clau en aquesta cursa pel 3de10fm. Coronar el colós pot arribar a ser determinant per obtenir la victòria demà, a la Tarraco Arena Plaça. Per aquest motiu, les quatre colles amb opcions de victòria han assajat aquesta construcció.\nPerò no únicament el Concurs ha motivat la cursa pel 3de10. L’èxit dels Castellers de Vilafranca la temporada passada, en descarregar-lo dues vegades, i el treball realitzat per la Colla Vella per dur-lo a Santa Úrsula ha afavorit que la colossal construcció s’hagi vist com quelcom possible, tot i la monstruositat i complexitat que la caracteritza i que els números demostren: de les 53 vegades que s’ha intentat, només s’ha descarregat en quatre ocasions i coronat en dotze més.\nEls verds són els qui l’han treballat més intensament i amb millor resultats. A la passada diada de Sant Fèlix el van carregar amb suficiència, però va cedir un cop coronada. La caiguda es va produir pel pom de dalt, demostrant la solidesa del treball de folre, manilles i tronc. La Colla Vella –que l’any passat s’hi va quedar a prop– també ha treballat en les darreres setmanes el castell de 10, tot i que ha hagut de superar els problemes generats per baixes de castellers claus del tronc, que, provisionalment o durant tota la temporada, han hagut d’aturar l’activitat per lesions extracastelleres. Aquests imprevistos ha condicionat les previsions de treball dels de Manel Urbano.\nLa Joves també s’havia fixat el 3de10 amb folre i manilles com a objectiu a començament de temporada. La Joves és l’única colla, junt amb els verds, que enguany han assolit l’aleta d’un castell de màxima dificultat (el 4de9 sense folre), però Tomàs Gormaz no vol jugar totes les cartes al 4 sense folre, especialment en no haver pogut treballar com es requereix el 2de8 sense folre.\nL’única colla que ha anunciat el 3de10 amb folre i manilles d’una manera explícita ha estat la Jove de Tarragona. La trajectòria espectacular dels liles, el seu flamant accés a les manilles, la immensitat de camises de què disposen (a assaig i a plaça) i la disponibilitat d’un 3de9f de bella facturat ha animat els de Carles Ribes a fer un nou pas en les seves aspiracions.\nI els Minyons, per la seva part, també tenen en el 3de10amb folre i manilles com a objectiu. Els de Terrassa no volen esperar a la Diada de la Colla i han planificat que sigui a Girona la plaça on puguin portar-lo. No és el primer cop que preveuen dur-lo a la fira de Sant Narcís (el 2007 i el 2011 ja ho van fer), però la bona campanya que estan firmant enguany –on ja han assolit manilles en quatre ocasions, tres de les quals descarregades– ha facilitat l’aposta.\nFoto 1: Assaig de 3de10fm de la Jove de Tarragona (Foto: CJXT)\nFoto 2: 3de10fm carregt pels Castellers de Vilafranca a la diada de Sant Fèlix (Foto: Clàudia Sauret)\nLa Colla Vella vol fer el 3de10 a casa


Marco de bones pràctiques que busca millorar, des de l'evidència científica, la presa de decisions professionals en processos de reunificació de menors tutelats amb les seves famílies, aportant eines per a l'anàlisi, la planificació i el suport. La guia pretén acompanyar a professionals i famílies a l'hora d'entendre què canvis són necessaris en l'entorn, quins reptes s'han d'establir i de quins suports i serveis es disposen.\nLa primera fase d'implementació va proveir serveis a 430 nens i nenes. En la segona, s'espera generar impacte anual sobre 400 més.\nNSPCC va encarregar a la Universitat de Loughborough una avaluació qualitativa del programa. Els resultats apunten a un impacte generalment positiu en les pràctiques de reunificació a través de l'enfortiment del procés d'avaluació i la implicació activa de pares, mares, nens i joves.\nProjecte presentat al congrés BASPCAN - The Association of England, Ireland, Northern Ireland, Scotland and Wales for Child Protection (2015) i seleccionat per National Conference for Directors of Children and Adults Services (2015).


≫ Comprar Sant Josep Obrer Batxillerat Llibres Llistat I Dies > Mejor Precio 2022\nBenvingut/a al nostre web de llibre en català. Aquí podràs trobar diferents productes de Amazon relacionats amb el llibre en català de la categoría Batxillerat. La lectura és una de les pedres angulars per aconseguir coneixement. Llegir, la lectura, és una de les millors habilitats que podem tenir. Ella ens acompanyarà al llarg de les nostres vides i permetrà que adquirim coneixement, i que entenguem el món i tot allò que ens envolta. També que puguem viatjar a qualsevol lloc sense desplaçar-nos enlloc o que puguem ser la persona que vulguem ser per un moment. I és que llegir ens obre les portes del coneixement i dóna ales a la nostra inspiració i imaginació. Aquí pots trobar Sant Josep Obrer Batxillerat Llibres Llistat I Dies\n1 ≫ Más Vendidos: Sant Josep Obrer Batxillerat Llibres Llistat I Dies\n2 ➤ Más sobre Sant Josep Obrer Batxillerat Llibres Llistat I Dies\n≫ Más Vendidos: Sant Josep Obrer Batxillerat Llibres Llistat I Dies\n➤ Más sobre Sant Josep Obrer Batxillerat Llibres Llistat I Dies\nPrecio y opinión de Sant Josep Obrer Batxillerat Llibres Llistat I Dies


La petita malumaluga esgota entrades a l'Auditori Municipal do Concello de Vigo - La petita malumaluga\nOn 10 Novembre, 2019 11 Març, 2020\n“L’Auditori Municipal do Concello de Vigo acull a La petita malumaluga que presentarà la seva creació Bitels per a nadons. Les entrades per gaudir de l’espectacle estan esgotades.\nBitels per a nadons és una proposta divertida i enèrgica on els més petits i els seus familiars interactuen amb la música i la dansa”.\nCategories Bitels per a nadonsTags bitelsparabebés bitelsperanadons lapetitamalumaluga vigo\nOlder My baby is a queen de La petita Malumaluga presenta minigira a les Illes Canàries.\nNewer L’Auditori Municipal de Vigo ple per un concert de Bitels per a nadons


Suma't al Repte UdG: 500 donacions de sang\nEl dies 2, 3 i 4 d'octubre, la UdG, que forma part de la Xarxa Espanyola d'Universitats Saludables, se suma a la iniciativa de promocionar la salut convocant dos reptes: la donació de sang i el consum de fruita.\nLa Xarxa Espanyola d'Universitats Saludables, celebra el pròxim dia 4 d'octubre, el Día de les Universitats Saludables, una iniciativa que com cada any, pretén promocionar la salut a les universitats espanyoles fomentant la creació d'entorns que promouen el benestar de les persones.\nEn motiu d'aquest dia, la Xarxa Espanyola d'Universitats Saludables ha convocat dos reptes: el repte de les 5.000 donacions de sang, i el repte de la fruita. Aquest darrer repte té l'objectiu de promocionar el consum de fruita entre la comunitat universitaria, visivilitzant així, una conducta saludable que pot servir de model a la societat en general i la comunitat universitaria en particular.\nA la UdG ens sumem el repte amb la fita d'arribar a les 500 donacions de sang. També ens sumem al REPTE DE LA FRUITA. Després de la donació de sang et donarem una poma; amb aquesta et podràs fer una foto i guanyar una bicicleta plegable participant al concurs a Twitter amb el hashtag #IIRetoFrutaREUS, i etiquetant a @univgirona i @unisaludables.\n1er premi: Una bicicleta plegable i una inscripció presencial o virtual al I Congrés d'Universitats Promotoras de Salut, Models i Entorns per capacitar i Transferir en salut, que es celebrarà el 7, 8, i 9 de novembre de 2018 a Palma (Mallorca). Igualment, la persona serà guardonada amb un diploma que s'entregarà en el congrés, en cas d'acudir.\n2on i 3er premi: Una inscripció presencial o virtual al congrés esmentat en el punt anterior. També, les persones seràn guardonades amb un diploma que se'ls entregarà en el congrés, en cas d'acudir.\nDies, llocs i horaris de les extraccions de sang:\nDia 2 d’octubre: Campus Barri Vell (Edifici Les Àligues-Sala de Premsa)\nDia 3 d’octubre: Campus Montilivi (Aula 0001 M22)\nDia 4 d’octubre: Campus Centre (Aula 13 de l’Àrea d’Estudis de la Salut)\nHORARI: 10:00 - 14:00 h | 16:00 - 20:00 h\nCada dia es necessiten entre 800 i 1.000 bosses de sang per cobrir les necessitats de tots els hospitals de Catalunya.\nLa sang és un element biològic i caduca, per això és important obtenir donacions de sang cada dia.\nEls hematies duren 42 dies, les plaquetes 5 dies i el plasma es pot conservar fins a 3 anys a 30 graus sota zero.\nSaps si pots donar sang?\nPots donar sang si tens entre 18 i 70 anys, peses més de 50 quilos i et trobes bé de salut.Les dones poden donar sang un màxim de tres vegades l'any i els homes un màxim de quatre.Entre donació i donació ha de passar un mínim de dos mesos.Tant per a la seguretat del donant com del receptor, abans de la donació es fa una entrevista mèdica i es mira la pressió del donant i el nivell d'hemoglobina.\nExclusions més freqüents\nHi ha zones al món amb risc de malària o altres malalties que es poden transmetre amb una transfusió. Per aquesta raó, després de visitar alguns països cal esperar un temps abans de poder donar sang. Hi ha organismes internacionals que determinen quins són aquests països, que canvien constantment. Si el desplaçament ha estat curt o bé el país que has visitat té un risc menor, la decisió de si pots o no donar sang la valora la persona que fa l'entrevista prèvia a la donació. Si abans d'anar al Banc de Sang vols saber si el país que has visitat t'exclou per donar sang, pots consultar Atenció al Donant, trucant al 93 557 35 00, escrivint un correu electrònic a atencioaldonant@bst.cat o piulant a www.twitter.com/donarsang.\nEuropa: es pot donar sang, a excepció de Turquia, Illes de Madeira i Geòrgia (exclusió de 1 mes). Hi ha altres zones d'Europa que queden afectades per brots d'infeccions puntuals. En aquest cas, l'exclusió mínima també serà d'1 mes.\nFora d'Europa: en tots els casos s'ha d'esperar 1 mes des de la tornada. Països de centre i Sudamèrica, s'haurà d'esperar 4 mesos, però en el cas dels països amb risc de malària s'haurà d'esperar 6 mesos:\nEl període d'exclusió dependrà del tipus d'intervenció: Després d'intervencions quirúrgiques menors: no es podrà donar sang en 7 dies o fins que no s'estigui del tot recuperat. Exemples de cirurgia menor: hemorroides, varius, sutura de ferides, hèrnies, etc. Després d'intervencions quirúrgiques majors : les persones sotmeses a cirurgia major no podran donar sang durant 4 mesos. Exemples de cirurgia major: pneumectomia, intervenció cardíaca o cirurgia toràcica, gastrectomia, craniotomia, factura greu (fèmur, pelvis, etc.), pròtesi articular (maluc, genoll, etc.). Igualment passarà amb les endoscòpies.\nSi només t'has fet una revisió, pots donar sang el mateix dia. En cas que t'hagin fet una neteja dental hauràs d'esperar 24 hores. Si t'han fet un empastament caldrà esperar 72 hores i si t'han extret un queixal no pots tornar a donar sang fins passat 7 dies i si has tingut abscés o flemó, l'espera serà de 14 dies.


Un noi de Ghana tindrà plaça en un centre de menors tot i que les proves determinen que té 19 anys\nEl jutge ordena l'ingrés després que el nen presenti el passaport on consta que és menor\n2 min. Barcelona 17/05/2018 19:12\n260x366 L'Umar davant de la DGAIA / ARA L'Umar davant de la DGAIA / ARA\nUn jutge ha obligat la Direcció General d'Atenció a la Infància i l'Adolescència (DGAIA) a acceptar en un centre de menors un noi de Ghana a qui les proves mèdiques van determinar que tenia 19 anys. Després d'haver estat vivint al carrer durant unes setmanes, l'Umar va aconseguir el passaport el passat 23 de febrer, on s'acredita que va néixer el febrer del 2001 i, per tant, tindria 17 anys. El noi va presentar la nova documentació, però la fiscalia va estimar no modificar els resultats de les proves radiològiques i va acabar acudint a l'advocat Albert Parés. Fa tot just un mes es va demanar que se l'atengués de manera urgent, però no es va obtenir resposta.\nDavant el silenci administratiu i la negativa d'atorgar-li una plaça en un dels centres que la DGAIA té repartits pel territori, Parés va sol·licitar mesures cautelars que aquest dimecres va concedir el jutjat de primera instància número 19 de Barcelona. "Té un passaport que acredita que és menor i, com diu el Tribunal Suprem, aquest passaport s’ha de donar per vàlid. Tenim una resolució d’un jutge que diu que aquest noi ha d’entrar en un centre de menors", ha explicat Parés.\nEl noi va arribar a Barcelona el desembre del 2017, després d'un viatge de "tres mesos" des de Ghana, recorrent Burkina Faso, Nigèria, Líbia, Itàlia i França. L'1 de gener, a les tres de la matinada, va personar-se a l'Oficina d'Atenció al Menor (OAM). Se li va atorgar plaça provisionalment en un centre de menors, però pel seu aspecte físic es va concloure que se li havien de fer les proves radiològiques per determinar l'edat. El dia 21 de gener l'informe mèdic forense va concloure que tenia 19 anys i no els 16 que llavors deia tenir ell. El noi va passar a viure al carrer, on va estar dormint durant dues setmanes en un parc del Paral·lel de Barcelona, i després ha alternat la vida al carrer amb albergs. "Com pot ser que la màquina em doni una identitat diferent? Tinc 17 anys. Vaig néixer el 2001", defensava el noi abans d'entrar a les instal·lacions de la DGAIA, que aquesta tarda de dijous ja ha assignat un centre a Esplugues per a l'Umar per complir amb la resolució judicial.


Recuperar la sexualitat després d’un càncer d’úter. Mª Ángeles Casado Pérez – Fira Alimentació i Salut\nRecuperar la sexualitat després d’un càncer d’úter. Mª Ángeles Casado Pérez\nRecuperar la sexualitat després d’un càncer d’úter. Mª Ángeles Casado Pérez\tJoan\t2015-08-05T16:55:02+02:00\nRecuperar la sexualitat després d’un càncer d’úter\nEm van diagnosticar un càncer d’úter -carcinoma endometroide de endocervix-després d’una gran hemorràgia. Em van practicar una histerectomia radical i després d’un mes van arribar els temuts cicles: radioteràpia (25 sessions), quimioteràpia (5 sessions) i braquiteràpia (24 hores). La meva salut en general i la meva sexualitat en particular es van veure molt danyades; he treballat amb afany per recuperar totes dues.\nTot el procés viscut i la recuperació aconseguida l’he recollit en el meu llibre “Recuperar la sexualitat després d’un càncer d’úter” on he detallat els passos que he donat fins recobrar la salut de la meva sexualitat. El manuscrit inclou, a més, dues entrevistes, una realitzada a la Doctora Natàlia Eres, oncòloga, especialista en medicina integrativa, i una altra realitzada a la senyora Cinta Bellobí i Fava, infermera gestora del Departament de Ginecologia Oncològica de l’Institut Català d’Oncologia.\nA mi m’hauria ajudat molt tenir una informació com la del meu llibre al sortir de l’hospital.\nDes de fa uns 10 anys sóc massatgista, anteriorment havia estat professora. Estar en contacte amb teràpies manuals com el shiatsu, la reflexologia o el quiromassatge m’ha proporcionat una altra visió del cos, potser si no hagués canviat la meva professió no hauria escrit “Recuperar la sexualitat …”


Sant Andreu, el territori amb més positius de COVID-19 de Barcelona | L'Exprés de Sant Andreu\nSant Andreu, el territori amb més positius de COVID-19 de Barcelona\n11 d'abril del 2020 Societat David García Mateu\nMalaurat lideratge. Sant Andreu de Palomar és el territori de tota Barcelona on es concentren més positius oficials per coronavirus, tal com ha fet públic l’Agència de Salut Pública de Barcelona (ASPB). Segons les dades de l’organisme, fins a 348 veïns s’han contagiat, xifra que queda per davant del segon barri amb més casos: La Nova Esquerra de l’Eixample, amb 327 positius.\nCal tenir en compte que aquest ens de l’administració local computa de forma diferent els casos positius respecte al registre que fa la Generalitat de Catalunya. Mentre que la institució nacional ha registrat fins aquest dijous 305 andreuencs contagiats, l’administració municipal n’ha comptat gairebé una quarantena més (tot i que, teòricament, totes dues reben xifres de les mateixes Àrees Bàsiques de Salut que hi ha a la ciutat).\nEl que sí que ofereix de forma més detallada la plana web de l’ASPB és el nombre de casos per secció censal. Amb aquesta eina es pot comprovar que l’illa de cases on més afectació ha tingut la malaltia és la que envolta el centre educatiu Sagrada Família, precisament on es troba ubicada la Casa Asil de Sant Andreu. Pel que fa a les altres dues seccions censals amb més positius per densitat d’habitants, aquestes precisament són les que també envolten l’anterior àrea, així com els carrers que hi ha al voltant del Camp Municipal Narcís Sala.\nRespecte al conjunt de Barcelona, el sector de la Casa Asil és també el que més casos registra per densitat d’habitants de tota la ciutat. Si més no, cal tenir en compte que les actuals dades fins i tot podrien fer curt, ja que de les 45 persones que vivien a la residència i van morir des de l’inici de la crisi fins al passat 7 d’abril, només s’ha pogut confirmar que sis tenien coronavirus. A la resta mai els van fer les proves i ha hagut de ser la pròpia residència qui comprés els tests de la seva butxaca, cansada dels retards que acumulava la Generalitat de Catalunya amb les entregues.\nPer últim, si s’atenen només a les dades acumulades de la Generalitat de Catalunya a Sant Andreu de Palomar (tot i representar un nombre de casos absoluts inferior als registrats per l’Ajuntament), ja percep l’aplanament de la corba. De fet, entre el darrer registre del 8 d’abril i el d’ahir dijous 10 d’abril, només s’han registrat dos nous casos oficials, el que implica un increment gairebé inexistent del 0,7%.\nTags: aspbcasa asilcoronaviruscovid-19salut\nJesús Carrillo Rivera ha dit:\n12 d'abril del 2020 a les 9:47 am\nNo me extraña nada, el carrer Gran parece una Rambla, dónde está la Policía para controlar a los que van paseando tranquilamente, y a veces de dos en dos.\n12 d'abril del 2020 a les 4:21 pm\nReferent a la casa Asil, desde el passat dimarts que els hi van prendre les mostres, a dia d’avui encara no tenim els resultats els familiars dels pocs residents que hi queden.\nReferent a les proves PCR que també van dir que ho farien als treballadors que encara hi ha, aquestes no han existit mai, ni crec que les hi facin.\nDesde Sant Andreu Expres, us heu preguntat mai on van a parar les herències, llegats, propietats, donatius de la gent que es mora sense hereus…? Jo sí que en se d’un cas, del que van aconseguir a finals de l’any passat…. un pis venut per 240.000€ i comptes corrents de més de 2.000.000€….. d’un sol resident que, evidentment NO es va morir del Covid-19, car va ésser l’any passat.\nNotícia anterior Notícia anterior: L’Institut Doctor Puigvert, finalista dels premis del Cercle d’Economia\nNotícia següent Notícia següent: Okupen la finca on hi havia Licores García


March AM reforça la seva col·laboració amb la Fundació Oceana i Save The Med per a la conservació dels ecosistemes marins a través de Mediterranean Fund - Banca March - Crecemos con valores, crecemos juntos\n22 de juliol 2021 Categoria: Allgemeines\nOceana i Save The Med són les dues institucions sense ànim de lucre amb les quals March AM col·labora per al desenvolupament de diverses línies de treball, com ara la neteja de residus o la recerca científica, entre d'altres.\nEn el primer semestre del 2021, Mediterranean Fund ha assolit un patrimoni de 109 milions d'euros, gràcies a la bona acollida per part dels clients i als excel·lents resultats obtinguts, amb una rendibilitat del 16,84 % en el període.\nMarch Asset Management (AM), la gestora de fons de Banca March, reforça la seva col·laboració amb Oceana i Save The Med per al desenvolupament d'un seguit de projectes que tenen com a objectiu la conservació dels ecosistemes marins. L'acord implica destinar un 10 % de la comissió de gestió de Mediterranean Fund a diferents línies d'activitat, com ara la reducció de la contaminació del mar o la recerca científica.\nDins dels projectes principals, cal destacar la iniciativa pilot d'Oceana per documentar els plàstics en àrees turístiques en temporada baixa (Mallorca i València), mitjançant l'ús d'un dron submarí i d'un catamarà de recerca amb submarinistes col·laboradors, que conclourà amb la publicació d'un informe sobre els residus plàstics més comuns i perillosos d'aquestes zones costaneres. Aquesta organització també està desenvolupant un projecte de conscienciació sobre el risc de l'ús massiu de cert tipus d'envasos, així com un programa per aconseguir incrementar les zones lliures de plàstics. A través d'aquests treballs, s'aconsella a les empreses eliminar els plàstics no reutilitzables per altres materials sostenibles.\nDurant el primer semestre del 2021, el patrimoni del fons s'ha incrementat fins a superar els 109 milions d'euros, gràcies a una estratègia que ha permès obtenir resultats molt positius, amb una rendibilitat superior al 16,84 %. Les xifres fan palesa la capacitat de l'equip de March AM i, en concret, d'Iñigo Colomo, gestor de Mediterranean Fund, a l'hora d'obtenir retorns per als seus partícips.\nJavier Escribano, director general de March AM, exposa: "El fons Mediterranean Fund manté una acollida excel·lent entre els inversors i estem convençuts que l'accent solidari del producte, juntament amb els resultats obtinguts, són els factors clau del seu èxit entre els clients. En línia amb el nostre compromís d'impulsar la transició cap a la inversió socialment responsable (ISR), ens enorgulleix donar a conèixer els projectes en què estem col·laborant amb Oceana i Save The Med per a la recuperació, millora i conservació dels oceans".\nOceana i Save The Med, referents en la conservació dels oceans\nOceana és l'ONG internacional més gran dedicada exclusivament a la conservació i la defensa dels oceans. L'organització centra els seus esforços en la recuperació de la riquesa i la biodiversitat marina a tot el món i en la implementació de polítiques basades en dades científiques. Des que es va crear l'any 2001 i a través de les seves campanyes, s'han aconseguit preservar 12 milions de quilòmetres quadrats d'oceà a tot el món i s'han promogut campanyes per a la conservació del Mediterrani.\nSave The Med és una organització amb seu a les illes Balears que treballa per la regeneració marina del Mediterrani. A través del seu equip i d'una àmplia xarxa de voluntaris, desenvolupa i executa projectes de conservació marina, iniciatives comunitàries i programes educatius per reduir la contaminació del mar i crear una xarxa d'Àrees Marines Protegides (AMP) al voltant de l'arxipèlag, amb la finalitat que el mar Mediterrani recuperi la seva biodiversitat i pugui prosperar en harmonia.\nOceana i Save The Med es complementen en els seus àmbits respectius per complir els objectius solidaris de Mediterranean Fund, ja que la primera és una institució global que treballa en tots els oceans del món, mentre que la segona presenta un enfocament més local, centrant-se en els mars que envolten Espanya.


Sanromà: 'L'opció més raonable era posar el cinema a l'espai disponible al centre comercial La Fira' | Diari de Tarragona\nSanromà: 'L'opció més raonable era posar el cinema a l'espai disponible al centre comercial La Fira'\nArticle d'opinió del president de la Cambra de Comerç de Reus, on es posiciona sobre els cinemes previstos a l'equipament de l'avinguda de Sant Jordi\n27/01/2017 09:16 | Actualizado a 21/05/2017 16:53\nImatge d'arxiu de l'exterior de La Fira Centre Comercial. Foto: Alfredo González\nL’Escola de Cinema de Reus, i el seu director, el Daniel Villanueva, estan d’enhorabona amb la nominació als Oscars del seu curt Timecode. Un èxit de primera magnitud que converteix la ciutat en un referent cinematogràfic i que, per tant, mereix la nostra entusiasta felicitació als qui ho han fet possible. Curiosament la notícia ha coincidit amb l’anunci del proper tancament del Reus Palace i amb la decisió de l’Ajuntament de cedir l’espai de què disposa, al CC La Fira, per construir un nou cinema. Un fet que ha incomodat al gruix d’entitats comercials representades a la Taula de Comerç i que així ho han fet saber al consistori.\nDes de la Cambra, com integrants d’aquesta mateixa Taula, hem valorat la bona feina que durant els últims mesos està fent aquest òrgan de representació i la sensibilitat de l’Ajuntament a l’hora de cercar complicitats entre tots els actors que participem de la promoció comercial. Per això sap greu l’enrenou que s’ha generat en la qüestió que ens ocupa. Respectant els arguments de totes les parts, des de la Cambra considerem que la ciutat no pot quedar-se sense sales de projecció estables. Atenent la decisió exclusivament empresarial de la propietat del Reus Palace de vendre l’edifici, i el procés judicial en què està immersa l’empresa Lauren i que impossibilita, de moment, donar sortida a l’espai del camí de Valls, l’opció més raonable era la que finalment s’ha plantejat, la d’habilitar l’espai disponible al CC La Fira.\nL’Ajuntament té l’obligació de donar resposta a les necessitats dels ciutadans. I fer-ho de manera equilibrada per poder mantenir l’atractiu de Reus en tots els seus àmbits. Que el Centre Comercial La Fira tingui un cinema no s’ha de veure pas com una amenaça. És una oportunitat que suma en benefici de tota la ciutat. Davant d’aquest nou escenari el que cal, en tot cas, és treballar per generar d’altres elements d’atracció al centre que, no ho oblidem, disposa de nombrosos focus d’atenció per seduir al visitant més enllà del seu innegable atractiu comercial. És, per tant, responsabilitat de tots treballar per posar en valor les nostres evidents fortaleses i evitar accentuar públicament les nostres hipotètiques debilitats.


CCOO de Catalunya dona suport a la concentració a favor dels presos saharauis al Marroc\nDavant la greu situació dels presos en vaga de fam empresonats al Marroc\nCCOO de Catalunya dona suport a la concentració que tindrà lloc avui dimarts 3 d'abril a les 18.00 hores davant l'Ambaixada de Marroc, a Madrid (C/ Serrano, 179) en solidaritat amb els presos saharauis interns en presons del Marroc, per reforçar les seves reivindicacions i per denunciar la vulneració dels drets humans.\nSegons informa la Coordinadora Estatal d'Associacions Solidàries amb el Sàhara (CEAS-Sàhara), diversos presos polítics sahrauís internats en presons marroquines es troben en una situació crítica, quatre d'ells a la vora de la mort, després de la vaga de fam que mantenen des del passat 9 de març.\nPer la seva banda, la Delegació Sahrauí per a Espanya ha expressat també la seva preocupació davant el greu deteriorament de l'estat de salut d'aquest grup de presos. La Delegació informa que després de tots els dies de vaga de fam il·limitada reclamant la fi de les mesures il·legals i inhumanes, aplicades contra ells, l'estat de salut dels presos polítics saharauís empitjora greument, i els produirà seqüeles permanents en la seva salut física i mental després d'anys de confinament en terribles condicions d'aïllament.\nEls reclusos, que pertanyen al grup de presos de Gdeim Izik, tenen condemnes d'entre vint anys i cadena perpètua que els van ser imposades en un judici ple d'irregularitats i confessions que es van obtenir sota tortura. A més no estan rebent assistència mèdica i estan confinats en cel·les que no reuneixen les condicions higièniques adequades i que no respecten ni asseguren en cap cas els drets fonamentals dels detinguts.\nDiverses organitzacions i persones han fet una crida a la MINURSO, Missió de les Nacions Unides per al referèndum al Sàhara Occidental, i al Govern de l'Estat espanyol, com a potència administradora del territori i responsable del procés de descolonització no acabat al Sàhara Occidental, perquè d'una vegada per totes s'interessin per aquesta situació extrema i vetllin per l'estricte compliment de la legalitat internacional pel que fa al tractament de persones preses i al compliment del Dret Humanitari internacional.


El personal i els ciutadans escullen una dotzena de projectes en els primers pressupostos participatius de FGC La República\nEl personal i els ciutadans escullen una dotzena de projectes en els primers pressupostos participatius de FGC\nACN Barcelona.-Més de 400 persones entre el personal de Ferrocarrils de la Generalitat i ciutadans han escollit 13 projectes per destinar en els primers pressupostos participatius de la companyia. En […]\nACN Barcelona.-Més de 400 persones entre el personal de Ferrocarrils de la Generalitat i ciutadans han escollit 13 projectes per destinar en els primers pressupostos participatius de la companyia. En total, seran 300.000 euros, que inclouran millores als centres de treball de Sarrià, Rubí i Martorell i millores en diferents estacions de la xarxa de FGC. Els votants van poder escollir entre 23 iniciatives proposades pel personal de la companyia. Finalment, els 13 projectes més votats inclouen cinc propostes d’àmbit intern i vuit de millores en el servei per als usuaris, com nous sistemes de comunicació de serveis amb les usuaris, entre d’altres. Alguns dels projectes no es van incloure en la fase final de votació perquè ja s’estan duent a terme.\nConcretament, alguns dels projectes interns són la millora de l’espai i l’exposició directa al sol al pati anglès de l’edifici d’oficines de Sarrià, adequar una zona de descans exterior del Centre Operatiu de Rubí o la instal·lació de pissarres digitals a les sales de reunions.Pel que fa els projectes externs, hi ha la millora de la il·luminació a l’entorn proper de les estacions de Baixador de Vallvidrera i Les Planes, la millora d’un pas per a persones amb mobilitat reduïda a l’estació de Balaguer, la senyalització de les rutes de Núria fins al cim del Puigmal i la instal·lació de monitors del Sistema d’informació al Client a la part ampliada de l’estació de Provença, entre d’altres.La directora d’Organització i Persones de FGC, Juliana Vilert, ha destacat que donar la paraula al personal i a la ciutadania ha estat útil per als responsables de l’empresa “per reflexionar sobre les necessitats actuals de la companyia, tant a nivell intern com extern”. “Moltes de les propostes que no han estat finalment seleccionades ens han servit per detectar aspectes a millorar, a tenir en compte en futurs plans d’actuacions”, ha afegit.


A les llibreries venen llibres.\nLa gent compra llibres, per llegir, per emplenar les seves biblioteques, per regalar, per compromís, per estudiar, per llegir, per mirar les fotografies, per col·leccionar i fins hi tot per olorar-los.\nHi ha gent que no compra els llibres, que els agafa de les biblioteques.\nHi ha llibres que no els pots trobar a cap llibreria ni a cap biblioteca. Perquè no s’editen, perquè els autors/es son morts i es perden els “drets”.\nDiuen que la gent llegeix cada com menys.\nPerò potser només ha deixat de llegir llibres, però en canvi, llegeixen més blogs, més webs, més comentaris al seu mur de Facebook, als seus e-mails; la gent cada cop està més acostumada a llegir en pantalla, sense imprimir, a llegir coses a través d’una pantalla. Aquestes coses han de ser curtes, sinó cansen.\nMai et llegiràs un e-mail llarg i llarg, a no ser que sigui del teu amor, del teu admirador/a secret, o l’hagis escrit tu.\nAixí que és recomanable ser breu.\nEs aconsellable també ser intens en contingut, impactar, comunicar poques coses per ben fort. Paraules clau, núvols de mots.\nLa poesia és breu i intensa.\nEls sms són breus i intensos.\nA vegades comuniques segons què coses per sms que no t’atreviries a dir cara a cara.\nEs pot dir per sms, ja que es un missatge, que es pot esborrar i oblidar, perdonar.\nUna declaració en tota regla cara a cara és inoblidable.\nUn insult a la cara és del tot imperdonable.\nÉs potser una cosa que desprès t’engendra ràbia.\nUn sms també ho pot fer, però és només un sms, és més fàcil de perdonar, o potser oblidar...\nCom aquell missatge que vaig rebre que tant em va emocionar, i desprès vaig descobrir que no era només dedicat a mi, que era també per a una altre persona.\nCom tot, es pot perdonar, però no s’oblida. Un sms potser sí s’oblida. La ment encara no els troba tant importants.\nUn llibre escrit a base d’e-mails vaig rebre de regal a un Sant Jordi. Era insofrible, no es podia seguir el fil.\nUn llibre de cartes escrites entre dues persones em va encantar.\nQualsevol llibre no hi serà a les antologies de literatura dels anys deu del segle XXI.\nAixí llibres com els supervendes “Código DaVinci” no hi seran.\nAquests llibres són els que es venen, que potser es llegeixen, i dels que potser desprès se’n fan pelis.\nD’aquesta literatura popular viuen les llibreries, les editorials; no la literatura.\nLiteratura que no s’edita perquè no és popular, perquè no es ven.\nAquesta la pots trobar a webs com :Google Books, o Cervantesvirtual.\nAllà tu tries què és el que vols llegir, literatura o llibres...\nA les llibreries també vénen Literatura, però solen ser clàssics, no contemporanis...\nA la fira de Frankfurt vénen literatura o llibres?\nA la fira de llibres de segona mà vénen literatura o llibres?\nAbacus compra els drets pels llibres digitals que vulguis comprar per emplenar la teva memòria virtual del teu ebook.\nLa gent pensa que la gent no voldrà llegir en pantalla.\nEls ebooks tenen bones pantalles, millors que les dels ordinadors, pantalles especialitzades per llegir, inclús correctora.\nPantalles millors que els monitors que tenim a les oficines o dels mòbils, on tenim fixada la vista, la majoria vuit hores al dia.\nAls col·legis seran molt útils els ebooks, així els llibres de text no hauran de ser esborrats i reutilitzats. Es neteja la memòria i es torna a començar. Útil per a aquells llocs sense recursos per tenir nous llibres de text, o llibres actualitzats. Amb un ordinador o ebook els nens i nenes de tot el mon podran estudiar i llegir tot el que vulguin sense tenir que comprar-lo o esperar al seu torn a les biblioteques.\nSi estàs estudiant, és diumenge, i necessites un llibre, te’l descarregues i ja està.\nSi estàs fent un treball i necessites una definició d’un llibre concret el pots mirar a qualsevol biblioteca virtual de Internet.\nPodràs fer els teus treballs a una caseta perduda de la muntanya com ho feia en Kant, el filòsof.\nPodries llegir a la fi tots els llibres d’en Kafka.\nPodries tenir tots els diaris de tota la historia al teu abast per documentar la teva tesina.\nTot al teu abast, el coneixement a l’abast de tothom, econòmic, global.\nTraduït al teu idioma o no.\nAixí son o no son el futur els ebooks?\nAixò no treu que la gent segueixi llegint llibres normals i corrents.\nAixò no treu que la gent segueixi comprant llibres per emplenar els estants vuits del seu saló d’estar.\nAixò no treu que el dia del teu aniversari et regalin tres exemplars del mateix llibre, el nou llibre de la teva escriptora preferida, aquella que et va signar el seu nou llibre a la conferència que va fer a la llibreria aquella a la que sempre vas a comprar el llibre de Sant Jordi, o no.


S'aprova la pròrroga de les hipoteques, lloguers i subministres | Sensus Consultoria Manresa\nEl Real Decret-llei 26/2020, de 7 de juliol, de mesures de reactivació econòmica per fer front a l’impacte del COVID-19 en els àmbits de transport i habitatge, permet la pròrroga de diverses mesures de contingut social regulades durant la pandèmia del Covid-19 per tal de donar suport a aquelles persones més vulnerables.\no\tS’amplia el termini fins al dia 29 de setembre el termini per sol·licitar la moratòria en el pagament del préstec amb garantia hipotecària per l’adquisició de l’habitatge habitual o d’immobles afectes a l’activitat econòmica que desenvolupin empresaris i professionals, la qual tindrà una durada de tres mesos.\nAixò implica que els imports que serien exigibles al deutor de no aplicar-se la moratòria no es consideraran vençuts i durant el període de suspensió no es meritarà cap interès.\nEn el cas de que l’entitat financera concedeixi, simultània o successivament, una moratòria legal i una moratòria convencional, l’acord de moratòria convencional subscrit amb el deutor recollirà expressament el reconeixement de la moratòria legal, suspenent-se els efectes de la moratòria convencional fins el moment en que finalitzi aquella.\nLLOGUERS D'HABITATGE HABITUAL:\nL’arrendatari podrà sol·licitar la pròrroga extraordinària de sis mesos en la durada dels contractes d’arrendament d’habitatge habitual subjectes a la LAU, els quals, dins del període comprès entre el 9 de juliol i el 30 de setembre els hi finalitzi el període de pròrroga obligatòria o tàcita.\nAquesta sol·licitud de prorroga extraordinària haurà de ser acceptada per l’arrendador, tret que es fixin altres termes i condicions per les parts.\nL’arrendatari que es trobi en situació de vulnerabilitat econòmica podrà sol·licitar a la persona arrendadora, quan es tracti d’una empresa, entitat pública d’habitatge o un gran tenidor, entenent-se com a tal la persona física o jurídica que sigui titular de més de deu immobles urbans, excloent garatges i trasters, o una superfície construïda de més de 1.500 m2, l’ajornament temporal i extraordinari del pagament de la renda fins el dia 30 de setembre de 2020.\nExcepcionalment, fins el dia 30 de setembre de 2020, no es podrà suspendre el subministrament d’energia elèctrica, productes derivats del petroli, inclosos gasos manufacturats i gasos liquats del petroli, gas natural i aigua als consumidors persones físiques en el seu habitatge habitual, per motius diferents a la seguretat del subministrament, de les persones i de les instal·lacions.\nEls deutors compresos en l’àmbit d’aplicació de la suspensió de les obligacions derivades dels contractes de crèdit sense garantia hipotecaria podran sol·licitar del creditor, fins el 29 de setembre de 2020, la suspensió de les seves obligacions.\nEl deutor haurà d’acreditar trobar-se en situació de vulnerabilitat econòmica i el creditor procedirà a la suspensió automàtica de les obligacions derivades del crèdit sense garantia hipotecaria.\nS’ha prorrogat fins el 30 de setembre la vigència del Bonus social per aquells beneficiaris del mateix als quals els hi finalitzi el venciment amb anterioritat a la mencionada data.\nL'Audiència Nacional avala descomptar de la jornada laboral les pauses per prendre el café o fumar\nL’Audiència Nacional defensa en una sentència coneguda aquest dimarts que una empresa pugui descomptar del càlcul efectiu de la jornada de les persones treballadores el temps que aquests fan servir a esmorzar, prendre un cafè o fumar.


Notícies | Page 3 | Castell de Montjuïc\nNits al Castell: última nit dissabte 29 de juny\nLa Dansa dels espectacles Nuà i Àer tancarà el cicle Nits al Castell 2019\nExposició: L’Art de la guerra: Estratègies per vèncer sense lluitar\nEl Castell de Montjuïc obre l'exposició "L'Art de la Guerra: estratègies per vèncer sense lluitar" el dia 27/06. L'exposició estarà disponible a les sales 18 i 19 del pati d'armes fins el 9 de gener de 2020.\nTornen els vespres d'estiu!\nConcerts estiuencs a la vora del mar\nEl Castell de Montjuïc acollirà el proper dissabte 8 de juny a les 17:30h un dels concerts del festival SIMFÓNIC 2019. El pati d’armes rebrà els músics del projecte música social VOZES, que treballa per la integració a través de la música, que durant una hora faran diversos concerts al baluard de Santa Amàlia del Castell.\nJa han començat les Nits al Castell 2109!\nPoesia, verb àgil i enginy afilat van ser els protagonistes de la primera Nit al Castell 2019\nEstada literària: Álvaro Colomer\nEl Castell ha rebut un escriptor resident durant dos mesos\nNova entrada combinada Castell/Museu etnològic i de les cultures del món\nA la venta l’entrada combinada Castell de Montjuïc i les dues seus del Museu etnològic i de cultures del món\nArriba el mes de juny i al Castell de Montjuïc tornen les Nits al Castell. Aquest 2019 el cicle el podreu trobar els dies 1, 7, 8, 9, 15, 22 i 29 de juny de 20 a 00h. Activitats gratuïtes en la seva majoria, en horari nocturn i amb la ciutat de fons.\nDisruptions on bus150\nBus 150, which connects Montjuïc Castle to plaça d’Espanya, is going to experience disruptions from Tuesday 7 May to Monday 20 May 2019 due to the celebration of the Automobile Barcelona Fair.\nAlteracions de la línia de bus 150\nLa línia de bus 150, que comunica el Castell amb la plaça d’Espanya es veurà alterada del 07/05/2019 fins al 20/05/2019 per la celebració de la fira de l’Automòbil.\nGrafits dels calabossos\nEls grafits dels calabossos ja es poden consultar a la web del Castell\nL’exposició “Cercant la llibertat, 1968-2018” prorrogada fins el 09 de juny\nL’exposició temporal “Cercant la llibertat, 1968-2018” es mantindrà oberta a les sales 18 i 19 del pati d’armes fins el 09 de juny.\nLes visites teatralitzades tornen al Castell de Montjuïc els dies 18, 19, 20, 21 i 22 d’abril\nLes visites teatralitzades tornen al Castell per setmana santa. Els dies 18, 19, 20 , 21 i 22 d’abril el Castell de Montjuïc oferirà, en dos passis diaris, a les 13h i a les 16:30h, un conjunt de visites teatralitzades que recorreran la seva història, des dels experiments de Pierre François André Mechain per establir el sistema mètric fins a l'actualitat. Tres representacions en tres èpoques diferents amb un punt d'unió que faran al públic redescobrir tant el passat d'aquesta fortalesa com el de Barcelona.\nHorari d’estiu al Castell\nPortes obertes 10 de febrer, festes de Santa Eulàlia\nEl proper diumenge dia 10 de febrer, el Castell durà a terme una jornada de portes obertes, en motiu de les festes de Santa Eulàlia.\nIn Museu 2019, tot un èxit\nL’In Museu va tornar a obrir els racons desconeguts del Castell als barcelonins.